Dean Henderson
Dean Bradley Henderson (født d. 12. marts 1997) er en engelsk professionel fodboldspiller, som spiller for Premier League-klubben Nottingham Forest, hvor han er udlejet til fra Manchester United, og det engelske landshold.

Klubkarriere

Manchester United 
Henderson skiftede til Manchester Uniteds ungdomsakademi i 2011 fra Carlisle United. Han skrev sin første professionelle kontrakt med klubben i 2015.

Lån til Stockport County 
Henderson blev i januar 2016 udlejet til Stockport County i den sjette-bedste række.

Lån til Grimsby Town 
Henderson blev i august 2016 lejet til Grimsby Town, som på dette tidspunkt spillede i League Two.

Henderson blev kaldt tilbage fra lån af Manchester United den 3. februar 2017, da deres daværende tredjemålmand Joel Castro Pereira var blevet skadet.

Lån til Shrewsbury Town 
Henderson blev i juli 2017 udlejet til Shrewsbury Town i League One. Henderson spillede en stor rolle i at Shrewsbury nåede til oprykningsfinalen i 2017-18 sæsonen, hvor de dog tabte til Rotherham United.

Lån til Sheffield United 
Henderson blev i juni 2018 udlånt til Championship-holdet Sheffield United. Henderson spillede en stor sæson i 2018-19, og var her en stor del af at Sheffield United rykkede op i Premier League. Henderson vandt Championship Golden Glove-prisen med 20 gange rent bur på sæsonen.

Efter sæsonen skrev Henderson en ny kontrakt med Manchester United, og klubberne blev enige om at Henderson ville blive lånt tilbage til Sheffield United for 2019-20 sæsonen.

Manchester United-debut 
Henderson blev i august 2020 del af Manchester Uniteds førstehold. Henderson fik sin Manchester United-debut den 22. september 2020 i en League Cup-kamp imod Luton Town. Efter en skade til David de Gea den 29. november 2020 fik Henderson flere kampe som førsteholdsmålmand.

Lån til Nottingham Forest 
Henderson skiftede i juli 2022 til nyoprykkede Nottingham Forest på en lejeaftale, i søgen om mere spilletid.

Landsholdskarriere

Ungdomslandshold 
Henderson har repræsenteret England på flere ungdomsniveauer.

Henderson var del af Englands U/20-hold som vandt U/20 VM i 2017.

Seniorlandshold 
Henderson fik sin debut for det engelske landshold den 12. november 2020.

Henderson var del af Englands trup til EM 2020, men måtte trække sig efter den første kamp med en skade, hvor han blev erstattet af Aaron Ramsdale i truppen.

Kilder

Eksterne henvisninger 

Fodboldspillere fra England
Fodboldlandsholdsspillere fra England
Målmænd (fodbold)
Fodboldspillere fra Manchester United F.C.
Fodboldspillere fra Stockport County F.C.
Fodboldspillere fra Grimsby Town F.C.
Fodboldspillere fra Shrewsbury Town F.C.
Fodboldspillere fra Sheffield United F.C.
Fodboldspillere fra Nottingham Forest F.C.
Deltagere ved det europæiske mesterskab i fodbold 2020